Case ID: 1127441
Sentence 118: Nəzərə alanda ki, iddiaçı rütbəsinə (baş leytenant) və tutmuş olduğu vəzifəsinə (sərhəd zastavası rəisinin texniki mühafizə üzrə müavini) görə müəyyən kateqoriya hərbi qulluqçulara münasibətdə rəis hesab olunur, bütün komandirlər (rəis) isə hissə və bölmələrdə hərbi intizamın daim yüksək səviyyədə saxlanılmasını təmin etməyə borcludurlar, ümumiyyətlə bütün hərbi qulluqçular Azərbaycan Respublikasının qanunlarında və hərbi nizamnamələrində müəyyən olunmuşqaydalara ciddi riayət etməlidirlər, iddiaçının malik olduğu statusla, barəsində aşkara çıxması iddia edilən halın aydınlaşdırılması məsələsinə cavabdeh tərəfindən ətraflı qiymət verilməli idi. Yuxarıda qeyd olunanlara məcmu halda qiymət verərək məhkəmə hesb edir ki, iddiaçı barəsində müayinə dövlət narkoloji tibb müəssisəsində aparılmamış, aparılan tibbi müayinə həkim-narkoloq tərəfindən həyata keçirilməmiş, iddiaçının izahatına əsasən barəsində təkrar müayinə keçirilməmiş, onun dəlillərinə cavabdeh tərəfindən qiymət verilməmiş, sidik nümunəsi iddiaçı ehtiyata buraxıldıqdan 40 gün sonra ekpertizaya göndərilmiş, həmin nümunənin həqiqətən iddiaçıya məxsus olub-olmaması (lazımi qaydada qablaşdırılması), 40 gündən sonra ekpertizaya göndərilməsinin səbəbi barədə məhkəməyə tutarlı sübut təqdim edilməmiş, bununla iddiaçının hüquqlarını pozan mübahisəli qərar (əmr) verilmişdir.